
REPUBLIKA HRVATSKA
TRGOVAČKI SUD U ZADRU	
Dr. Franje Tuđmana 35					


R E P U B L I K A  H R V A T S KA 

	R J E Š E N J E	

Trgovački sud u Zadru, po sutkinji Ani Markač, postupajući po prijedlogu za pokretanje stečajnog postupka nad dužnikom LJUBOMIROM VLAHOV, Srima, Srima III 62, OIB:245045544075, dana 30. listopada 2017.  

r i j e š i o  j e

Odbacuje se prijedlog Republike Hrvatske, Ministarstva financija, Porezne uprave, Područnog ureda Dalmacija, OIB:18683136487 za otvaranje stečajnog postupka nad dužnikom LJUBOMIROM VLAHOV, Srima, Srima III 62, OIB:245045544075, kao nedopušten. 

Obrazloženje

	Republika Hrvatska, Ministarstva financija, Porezna uprava, Područni ured Dalmacija podnijela je ovom sudu 18. svibnja 2017. kao vjerovnik prijedlog za otvaranje stečajnog postupka nad uvodnom označenim dužnikom pojedincem navodeći da prema istome ima dospjelu tražbinu u iznosu od ukupno 420.849,53 kn.
  	Prijedlog je nedopušten.
	Odredbom čl. 109. st. 7. Stečajnog zakona (Narodne novine broj 71/15) propisano je da prijedlog za otvaranje stečajnog postupka nad imovinom dužnika pojedinca ovlašten je podnijeti samo osobno dužnik pojedinac. 
	Obzirom da je u konkretnom slučaju prijedlog za otvaranje stečajnog postupka nad imovinom dužnika pojedinca Ljubomira Vlahova iz Srime, OIB: 245045544075, podnesen od strane vjerovnika Republike Hrvatske, Ministarstva financija, Porezne uprave, Područnog ureda Dalmacija, a ne od dužnika osobno, to je isti sukladno gore  citiranoj odredbi čl. 109. st. 7. valjalo odbaciti kao nedopušten i riješiti kao u izreci ovog rješenja. 

U Zadru 30. listopada 2017. 

Za točnost otpravka – ovlaštena službenica 					                  Sutkinja Marijana Žuža				            	                                        Ana Markač, v.r.


UPUTA O PRAVNOM LIJEKU:  
Protiv ovog rješenja dopuštena je žalba u roku od 8 (osam) dana, od dostave rješenja a žalba se podnosi Visokom trgovačkom sudu Republike Hrvatske putem ovog suda u 2 (dva) istovjetna primjerka. Dostava ovog rješenja smatra se obavljenom istekom 8 (osmog) dana od dana objave ovog rješenja na mrežnoj stranici e-Oglasna ploča sudova. 


Dostaviti: 
· RH, Ministarstvo financija, Porezna uprava, Područni ured Dalmacija, po ŽDO u Šibeniku
· e-Oglasna ploča sudova
· u spis




